**ΠΑΝΕΛΛΗΝΙΟΣ ΣΥΛΛΟΓΟΣ ΑΛΛΗΛΕΓΓΥΗΣ**

**ΣΥΝΤΑΞΙΟΥΧΩΝ ΔΕΗ**

**ΠΑΣΑΣ-ΔΕΗ**

**ΔΕΝ ΘΑ ΓΥΡΙΣΟΥΜΕ 100 ΧΡΟΝΙΑ ΠΙΣΩ**

**ΟΧΙ ΣΤΗΝ 13ωρη ΕΡΓΑΣΙΑ**

Συναδέλφισσες, συνάδελφοι συνταξιούχοι

Μετά την περιβόητη διαβούλευση η κυβέρνηση ετοιμάζεται να φέρει προς ψήφιση το νομοσχέδιο-έκτρωμα για το 13ωρο, για να δουλεύουν τα παιδιά μας σαν είλωτες.

Η ελαστικοποίηση του εργάσιμου χρόνου είναι παλιά ιστορία. Επεκτάθηκε στη δεκαετία των μνημονίων για έλθει σήμερα σαν ώριμο φρούτο η 13ώρη εργασία.

Σίγουρα δεν θα σταματήσει εδώ. Μέσα σε συνθήκες πολεμικής οικονομίας, που έχουν ήδη προϋπολογίσει τα τεράστια ποσά για εξοπλισμούς στην Ε.Ε. να ξεπερνάνε τα 800 δισεκατομμύρια €, χρειάζεται να προσαρμόσουν και το νομοθετικό πλαίσιο, που να χτυπάει τα εναπομείναντα δικαιώματα και κατακτήσεις των εργαζομένων.

Οι σχεδιασμοί κυβέρνησης και ΕΕ οργιάζουν και το έκτρωμα που θέλουν να φέρουν προς ψήφιση προβλέπει την διευθέτηση του εργάσιμου χρόνου με 10ωρη εργασία όλο το χρόνο, χωρίς πρόσθετη αμοιβή, με εκ περιτροπής εργασία μέχρι δυο μέρες την εβδομάδα.

Απέναντι στην κατά μέτωπο επίθεση της κυβέρνησης, οι εργαζόμενοι απαντάνε με απεργία στις 1 Οκτώβρη και εμείς οι συνταξιούχοι έχουμε την υποχρέωση να σταθούμε στο πλευρό τους. Να κάνουμε ότι περνάει από το χέρι μας ώστε να πετύχει ο αγώνας τους που είναι και δικός μας αγώνας.

**ΡΙΧΝΟΥΜΕ ΣΤΑ ΣΚΟΥΠΙΔΙΑ ΤΗΝ 13ωρη ΕΡΓΑΣΙΑ!**

**ΤΑ ΚΕΡΔΗ ΤΟΥΣ Ή ΟΙ ΖΩΕΣ ΜΑΣ!**

**ΟΛΟΙ ΣΤΗ ΣΥΓΚΕΝΤΡΩΣΗ ΤΗΝ ΤΕΤΑΡΤΗ 1 ΟΚΤΩΒΡΗ**

**ΣΤΙΣ 10:30πμ ΣΤΟ ΠΑΛΙΟ ΠΑΡΚΟ**